יהודה סלהוב

ד"ר **יהודה סלהוב** (נולד ב-9 ביולי 1987 בשלומי) הוא תעשיין ישראלי, מנכ"ל היחידה העסקית UCT Fluid Solutions (לשעבר החברה הציבורית המ־לט)) וסגן נשיא בכיר בחברה הציבורית האמריקאית Ultra Clean Holdings (נאסד"ק UCTT). משמש גם כמרצה בחוג לתואר שני במנהל עסקים באוניברסיטת בר-אילן, המשלב פרקטיקה מעולם הניהול, עם התאוריה האקדמית בתחום.

## ביוגרפיה
יהודה סלהוב נולד ב-1987 בנהריה לאורי ומזל סלהוב. לו שלוש אחיות. הוא גדל בשלומי ובנהריה.

הצטרף לתוכנית עתידים של צה"ל ובשנים 2009–2005 השלים את הדרישות לתואר בוגר בהנדסת מכונות מהטכניון. לאחר מכן, שירת כקצין בחטיבה טכנולוגית ליבשה, ובמשרד הביטחון. השתחרר בדרגת סרן ומשרת במילואים.

בשנים 2017 ל־2019 שימש כמנהל תוכניות ופיתוח עסקי למדינות אסיה ואמריקה הלטינית בחברת פלסן סאסא, הפועלת בתחום פתרונות מיגון והישרדות כלי רכב של כוחות ביטחון.

בשנים 2011–2013 השלים תואר מוסמך במנהל עסקים (MBA) בטכניון עם התמחות ביזמות ואסטרטגיה תאגידית. בשנים 2018–2023 השלים תואר דוקטור במנהל עסקים מטעם אוניברסיטת בר-אילן, בהנחיית דוקטור רווה הרוש ובשיתוף פרופסור גלעד חן מאוניברסיטת מרילנד, בתחום ניהול וחדשנות תעשייתית. תוך התמקדות בניהול צוותים ובמחקר של התנהגות ארגונית במסגרת מחקר על חברות בצוותים מרובים (Multi-Team Membership – MTM), השפעות פסיכולוגיות והתנהגותיות, זהות חברתית ומעמד. תוצרי עבודת הדוקטורט שלו נבחרו להיות מוצגים באקדמיה האמריקאית לניהול  בשנים 2021, 2022 ו-2023. במקביל ללימודיו האקדמיים ועבודתו בתעשייה, פרסם מאמרים אקדמיים בתחומי ניהול, תעשייה וחדשנות טכנולוגית. 

בפברואר 2019 הצטרף לחברת המ־לט, שעסקה בפתרונות צנרת, אביזרי זרימה ובקרת גזים לתעשייה, ווהתקדם בה בתפקידי ניהול שונים. בין פברואר 2019 לינואר 2023 שימש כראש תחום השיווק וניהול המוצר בחברה. עם רכישת המ־לט בידי החברה האמריקאית Ultra Clean Holdings (UCT) בשנת 2021, החברה הפכה ליחידה עסקית ב־UCT Fluid Solutions שבסיסה בנוף הגליל. סלהוב מילא תפקידים ניהוליים בכירים ביחידה עד פברואר 2023, ואז מונה לסגן נשיא בכיר ומנכ"ל היחידה העסקית Fluid Solutions ב־Ultra Clean Technology (UCT) העולמית. במסגרת תפקידו הוא מנהל מערך של כ־900 עובדים, מתוכם כ־650 במפעל בנוף הגליל, המייצר רכיבים קריטיים לתעשיית השבבים העולמית ולתעשיות הגז והנפט.

סלהוב היה בין המובילים של תהליך המכירה והמיזוג בין המ־לט לבין UCT, שכלל הטמעת סטנדרטים גלובליים, הרחבת קווי המוצר והתאמתם לשווקים בינלאומיים. החברה משרתת לקוחות בתעשיית המוליכים למחצה בעולם, תוך דגש על פיתוח מוצרים "אולטרה־נקיים" (ultra clean) המותאמים לדרישות המחמירות של תעשייה זו.

בשנת 2025 ציינה החברה 75 שנה להיווסדה, וחנכה בנוף הגליל מעבדות מחקר ופיתוח מתקדמות בהשקעה של מיליוני שקלים, כחלק מתנופת הרחבה של פעילות המו"פ, שדרוג קווי ייצור וגיוס עובדים. 
במסגרת תפקידו כמנכ"ל UCT Fluid Solutions, התמודד סלהוב עם האתגרים שהציבו לחברה מלחמת חרבות ברזל, ירי רקטות על הצפון והסלמות מול איראן. לדבריו הייצור במפעל בנוף הגליל "לא פסק ולו לרגע", והחברה המשיכה לספק מוצרים ללקוחותיה בעולם גם תחת איום ביטחוני.

החל מינואר 2025 הוא חבר הנהלה באיגוד המתכת בהתאחדות התעשיינים.

במסגרת פעילותו האקדמית הוא מלמד בתוכניות לתואר שני במנהל עסקים, תוך שילוב ניסיון ניהולי ויישומי מהעולם העסקי והטכנולוגי עם הוראה אקדמית בתחומי הניהול. מחקרו מתמקד בסביבת עבודה של חברות מרובות־צוותים (Multi Team Membership – MTM), מחקריו כוללים שיווק B2B, אסטרטגיה עסקית, ניהול מכירות ומחקר התנהגותי.

### חזון ניהולי וחדשנות טכנולוגית
במאמריו מדגיש סלהוב את האיזון בין אימוץ מהפכת הרובוטיקה, אוטומציה תעשייתית, בינה מלאכותית וניתוח נתונים לבין שימור ההון האנושי ותרומתם של עובדים אנושיים תוך יצירת מסלולי הכשרה מקצועיים לעובדים הקיימים. לטענתו, בתעשייה המסורתית הרובוטים וכל יתר הכלים המודרניים, הם כלים לשיפור יעילות ואיכות, אך הם אינם יכולים להחליף את היצירתיות, הגמישות והאינטואיציה של העובדים האנושיים. ולכן יש חשיבות עליונה להשקעה בשימור ובהכשרת עובדים לצד שדרוג קווי הייצור.

ד״ר סלהוב מופיע בכנסים ותוכניות מנהיגות עסקית, וכן מצוטט במאמרים מקצועיים בתחום התעשייה הטכנולוגית והחדשנות, שבהם הוא מדגיש את חשיבות ההשקעה בתעשייה המקומית כמרכיב אסטרטגי בכלכלה הלאומית.

בסדרה של ראיונות וכתבות בעיתונות הכלכלית, בהם כלכליסט, דה מרקר, ynet ו־The Jerusalem Post, הוצג סלהוב כאחד המנהלים הפועלים לחיזוק התעשייה בפריפריה שבצפון המדינה, שילוב טכנולוגיות AI ואוטומציה במפעלים, ופיתוח עתודה ניהולית וטכנולוגית מהפריפריה.

## הוקרה והכרה ציבורית
במהלך שירותו הצבאי זכה הצוות שבראשותו בפרס על חשיבה חדשנית מטעם מפקדת זרוע היבשה.

בשנת 2025 נכלל סלהוב ברשימת "40 הצעירים המבטיחים מתחת לגיל 40" של אתר אייס, כסמל לדור חדש של מנהלים בתעשייה הישראלית, אשר משלבים השכלה אקדמית, ניסיון ביטחוני ויכולת הובלה במערכות ייצור מתקדמות. בנימוקי הבחירה הודגשו אחריותו על הובלת המיזוג עם תאגיד UCT, שמירה על רציפות תפקודית של הייצור של החברה בתקופות חירום, והשקעות משמעותיות במו"פ ובתעסוקה בצפון.

## חיים אישיים ומשפחה
הוא נשוי לאורלי סלהוב, מורה למתמטיקה, ולהם שני בנים.

## קישורים חיצוניים

* 
* 

## הערות שוליים

קטגוריה:מהנדסי מכונות ישראלים
קטגוריה:מנהלים ישראלים
קטגוריה:בוגרי הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:בעלי תואר דוקטור מאוניברסיטת בר-אילן
קטגוריה:נהריה: אישים
קטגוריה:ישראלים שנולדו ב-1987